અત્યારે હું આપની સામે છું. આપની ખૂબ જ ઇજ્જત કરું છું. પણ માફ કરજો, અહીં પણ હું અંધકાર જ જોઈ રહ્યો છું. કોઇ ધન પાછળ અંધ, કોઇ નામ પાછળ, કોઇ સત્તા માટે તો કોઇ ધર્મ પાછળ. લોભ, લાલચ, મિથ્યાભિમાન, સ્વાર્થ, ઈર્ષા, કયો નથી આંખ ફોડવાવાળો રોગ? આનો ઈલાજ તો મારી પાસે નથી. બસ, લખી લઉં છું. મારા સાથીઓ ને બતાવીશ. રામ અને કૃષ્ણની તો ઉંમર થઈ છે. કદાચ એ કાંઈ ન કરી શકે, પણ મારા પૌત્રની ઉમરનો ગાંઘી છે, એ કંઇક કરી શકશે. હું જરૂર ગાંધીને કહીશ, એ જરૂર આવશે.